लखनऊ में आशुतोष शुक्‍ल को बनारस भेजे जाने के बाद दो तबादले किए गए हैं. सीनियर रिपोर्टर प्रेम सिंह का तबादला जम्‍मू के लिए कर दिया गया है. सूत्रों का कहना है कि बहुत कम संभावना है कि प्रेम सिंह जम्‍मू जाएंगे. हालांकि यह सूचना भी मिली है कि तबादला से नाराज होकर उन्‍होंने इस्‍तीफा दे दिया है, परन्‍तु यह बात पुष्‍ट नहीं हो पाई है. वहीं राजेंद्र कुमार का तबादला रांची के लिए कर दिया गया है. संभावना जताई जा रही है कि वे अपना पद भार जल्‍द ही ग्रहण कर लेंगे. इन दोनों लोगों की गिनती जारगण, लखनऊ के तेजतर्रार पत्रकारों में होती रही है. जागरण, कानपुर में तैनात विनोद शील के भी तबादले की चर्चाएं हैं. उल्‍लेखनीय है कि बनारस के संपादकीय प्रभारी राघवेंद्र चड्ढा का तबादला भी कानपुर के लिए कर दिया गया है. संभावना है कि एक दो दिन में सभी को तबादले का पत्र थमा दिया जाएगा.